**БЪЛГАРИЯ И ЕС: МАТЕРИАЛНОТО БЛАГОСЪСТОЯНИЕ НА ДОМАКИНСТВАТА ВАРИРА ЗНАЧИТЕЛНО В ЕС**

През 2023 г. нивото на [Фактическото индивидуално потребление (ФИП)](https://ec.europa.eu/eurostat/statistics-explained/index.php?title=Glossary:Actual_individual_consumption_(AIC)) на човек от населението, изразено в [стандарти на покупателната способност (СПС)](https://ec.europa.eu/eurostat/statistics-explained/index.php?title=Glossary:Purchasing_power_standard_(PPS)), варира значително между държавите - членки на ЕС - от 70 до 136% от средното равнище в **EС-27\_2020.**

Данните, публикувани от Евростат - Статистическата служба на ЕС, са базирани на ревизираните [паритети на покупателната способност (ППС)](https://ec.europa.eu/eurostat/web/purchasing-power-parities/database) и на последните актуални данни за БВП на човек от населението. Това прессъобщение представя част от по-детайлните публикации [Statistics Explained](https://ec.europa.eu/eurostat/statistics-explained/index.php?title=GDP_per_capita,_consumption_per_capita_and_price_level_indices).

[ФИП](https://ec.europa.eu/eurostat/statistics-explained/index.php?title=Glossary:Actual_individual_consumption_(AIC)), изразено в [стандарти на покупателната способност (СПС)](https://ec.europa.eu/eurostat/statistics-explained/index.php?title=Glossary:Purchasing_power_standard_(PPS)), измерва материалното благосъстояние на домакинствата.

**Фиг. 1. Индекси на физическия обем на човек от населението в СПС - ФИП и БВП, EС-27\_2020 = 100**

****

Източник на данните: [prc\_ppp\_ind](https://ec.europa.eu/eurostat/databrowser/view/PRC_PPP_IND__custom_8958154/bookmark/table?lang=en&bookmarkId=46eb68e8-4d22-49cd-889c-b3808ab720bc)

През 2023 г. девет държави членки отбелязват ФИП на човек от населението над средното равнище за ЕС-27\_2020. Люксембург отбелязва най-високото ниво на ФИП на човек от населението - с 36% над средното равнище за ЕС-27\_2020, следван от Нидерландия и Германия (с по 19%).

Най-ниските нива на ФИП на човек от населението са регистрирани в Унгария и България (с по 30% под средното за ЕС-27\_2020 равнище) и Латвия (26%).

През последните три години ФИП на човек от населението в сравнение със средното равнище за ЕС-27\_2020 се е променило за повечето от държавите членки. В периода от 2021 г. до 2023 г., нивата на ФИП нарастват в 15 държави членки. Значително увеличение е регистрирано в Ирландия (99% от средното за ЕС-27\_2020 през 2023 г. в сравнение с 91% през 2021 г.), следвана от Кипър (100 към 94%) и Малта (90 към 85).

Намаление е регистрирано в 11 държави членки. Най-голямо е намалението в Дания (108% през 2023 г. към 122% през 2021 г.), Швеция (106 към 112%), Литва (88 към 93%) и Чехия (81 към 86%).

**БВП на човек от населението показва по-големи разлики между страните от ЕС отколкото за ФИП**

През 2023 г. Люксембург бележи най-високи нива на [БВП на човек от населението](https://ec.europa.eu/eurostat/statistics-explained/index.php?title=Glossary:Gross_domestic_product_(GDP)), изразени в СПС между държавите - членки на ЕС - със 137% над средното за ЕС-27\_2020, изпреварвайки Ирландия (113%) и Нидерландия (33%).

Най-ниските нива на БВП на човек от населението са регистрирани в България (36% под средното за ЕС-27\_2020 равнище), Гърция (31%) и Латвия (30%).

Данните показват значително различие между повечето държави членки на ЕС в последните три години, по отношение на БВП на човек от населението, използван за измерване на икономическата активност.

През 2023 г. в сравнение с 2021 г. относителните обеми на БВП на човек от населението са се увеличили в 12 държави. Най-голямото увеличение е регистрирано в Португалия (81% от средното за ЕС през 2023 г. в сравнение със 74% през 2021 г.), Испания (91% към 85%), Румъния (78% към 72%) и Хърватия (76% към 70%).

От друга страна, нивото на БВП на човек от населението е намаляло значително в Люксембург (237% към 260%), Ирландия (213% към 226%), Дания (125% към 134%) и Швеция (114% към 121%).

**Приложение**

**Таблица 1**

**Индекси на физическия обем на човек от населението в СПС, EС-27\_2020 = 100**

|  |  |  |
| --- | --- | --- |
|  | **ФИП на човек** | **БВП на човек** |
|  | **2021** | **2022** | **2023** | **2021** | **2022** | **2023** |
| **ЕС-27\_20201** | 100 | 100 | 100 | 100 | 100 | 100 |
| **Еврозона (ЕЗ-20)** | 104 | 104 | 104 | 104 | 104 | 104 |
|   |   |  |   |   |  |   |
| Люксембург | 139 | 135 | 136 | 260 | 252 | 237 |
| Нидерландия  | 117 | 120 | 119 | 132 | 134 | 133 |
| Германия | 122 | 121 | 119 | 120 | 118 | 116 |
| Австрия | 117 | 117 | 114 | 121 | 123 | 120 |
| Белгия | 113 | 113 | 113 | 117 | 119 | 118 |
| Дания | 122 | 110 | 108 | 134 | 135 | 125 |
| Швеция | 112 | 109 | 106 | 121 | 115 | 114 |
| Франция  | 107 | 105 | 106 | 101 | 98 | 99 |
| Финландия | 109 | 105 | 105 | 109 | 107 | 105 |
| Италия | 96 | 98 | 100 | 96 | 98 | 98 |
| Кипър | 94 | 97 | 100 | 94 | 98 | 97 |
| Ирландия | 91 | 94 | 99 | 226 | 238 | 213 |
| Испания  | 87 | 89 | 91 | 85 | 88 | 91 |
| Малта  | 85 | 85 | 90 | 109 | 105 | 107 |
| Литва  | 93 | 91 | 88 | 88 | 88 | 87 |
| Румъния  | 82 | 83 | 86 | 72 | 74 | 78 |
| Словения | 84 | 86 | 85 | 88 | 89 | 92 |
| Португалия | 83 | 85 | 85 | 74 | 77 | 81 |
| Полша | 86 | 85 | 83 | 79 | 78 | 77 |
| Чехия  | 86 | 82 | 81 | 92 | 89 | 90 |
| Гърция | 76 | 78 | 80 | 64 | 67 | 69 |
| Словакия | 76 | 77 | 77 | 74 | 71 | 74 |
| Хърватия | 74 | 74 | 76 | 70 | 72 | 76 |
| Естония | 78 | 78 | 75 | 85 | 84 | 80 |
| Латвия | 73 | 73 | 74 | 71 | 69 | 70 |

**Таблица 1**

**Индекси на физическия обем на човек от населението в СПС,**

**EС-27\_2020 = 100**

 (Продължение и край)

|  |  |  |
| --- | --- | --- |
|  | **ФИП на човек** | **БВП на човек** |
| **2021** | **2022** | **2023** | **2021** | **2022** | **2023** |
| България | 67 | 69 | 70 | 60 | 62 | 64 |
| Унгария | 69 | 70 | 70 | 75 | 77 | 77 |
|  |  |  |  |  |  |  |
| Норвегия | 126 | 125 | 124 | 171 | 214 | 171 |
| Исландия | 122 | 120 | 119 | 122 | 132 | 135 |
| Швейцария | 118 | 117 | 116 | 156 | 159 | 154 |
|   |   |   |   |   |   |   |
| Турция | 66 | 76 | 84 | 60 | 68 | 72 |
| Черна гора | 58 | 61 | 64 | 46 | 49 | 51 |
| Сърбия | 52 | 53 | 55 | 45 | 46 | 49 |
| Република Северна Македония | 51 | 49 | 49 | 43 | 42 | 41 |
| Босна и Херцеговина | 40 | 40 | 42 | 33 | 34 | 36 |
| Албания  | 36 | 39 | 41 | 31 | 34 | 36 |

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1 От 1 февруари 2020 г. ЕС се състои от 27 държави членки.

 Данните могат да бъдат намерени [тук](https://ec.europa.eu/eurostat/databrowser/view/PRC_PPP_IND__custom_8958154/bookmark/table?lang=en&bookmarkId=46eb68e8-4d22-49cd-889c-b3808ab720bc).

**Географска информация**

**Европейският съюз** **(ЕС-27\_2020)** включва: Белгия, България, Чехия, Дания, Германия, Естония, Ирландия, Гърция, Испания, Франция, Хърватия, Италия, Кипър, Латвия, Литва, Люксембург, Унгария, Малта, Нидерландия, Австрия, Полша, Португалия, Румъния, Словения, Словакия, Финландия и Швеция.

Обединеното кралство напусна ЕС на 31 януари 2020 година. Информация за разпространението на европейски статистически данни от 1 февруари 2020 г. е публикувана на [уебстраницата на Евростат](https://ec.europa.eu/eurostat/help/faq/brexit).

**Еврозоната** **(EЗ-20)** включва: Белгия, Германия, Естония, Ирландия, Гърция, Испания, Франция, Италия, Кипър, Латвия, Литва, Люксембург, Малта, Нидерландия, Австрия, Португалия, Словения, Словакия, Финландия и Хърватия.

Прессъобщението включва още три страни - членки на ЕАСТ, пет кандидатстващи за членство страни и една страна потенциален кандидат за членство в ЕС.

**Методи и дефиниции**

Данните, представени в прессъобщението, се основават на основните разходни компоненти на БВП, на данните за населението, свалени от [nama\_10\_gdp](https://ec.europa.eu/eurostat/databrowser/view/nama_10_gdp/default/table?lang=en&category=na10.nama10.nama_10_ma) и [nama\_10\_pe](https://ec.europa.eu/eurostat/databrowser/bookmark/972f35fe-940f-4476-9d22-e55726a401b6?lang=en) на 6 декември 2024 г., както и на най-новите налични паритети на покупателната способност. Използваната методология е описана в [Eurostat-OECD Methodological manual on purchasing power parities.](https://ec.europa.eu/eurostat/en/web/products-manuals-and-guidelines/w/KS-GQ-24-011)

**Фактическото индивидуално потребление** обхваща стоките и услугите, действително потребени от населението, независимо дали са купени и платени от домакинствата, държавата или от нетърговски институции, обслужващи домакинствата. При международните сравнения на физическия обем на потреблението ФИП е предпочитан показател, тъй като не се влияе от факта, че различията са значителни в начина, по който в отделните страни са организирани някои важни услуги, потребявани от домакинствата, като например образователни и здравни.

**Стандартът на покупателната способност** представлява изкуствена валутна единица, която елиминира разликите в равнищата на цените между отделните страни. По този начин един СПС купува същия обем от стоки и услуги във всички страни. Тази валутна единица позволява смислено сравнение на физическите обеми на икономическите индикатори между страните. Агрегатите, изразени в СПС, са изчислени чрез разделяне на агрегатите в текущи цени и национална валута на съответния паритет на покупателната способност. Нивото на несигурност, свързано с базисните цени и данните от националните сметки, както и методите, използвани при съставянето на ППС, подсказват, че различията между страните, имащи много близки индекси, не трябва да се интерпретират прекалено критично.

**За повече информация:**

* [Statistics Explained article on consumption and GDP per capita and price level indices](https://ec.europa.eu/eurostat/statistics-explained/index.php?title=GDP_per_capita,_consumption_per_capita_and_price_level_indices)
* [Thematic section on purchasing power parities](https://ec.europa.eu/eurostat/web/purchasing-power-parities/overview)
* [Database on purchasing power parities](https://ec.europa.eu/eurostat/web/purchasing-power-parities/database)
* [Metadata on purchasing power parities](https://ec.europa.eu/eurostat/cache/metadata/en/prc_ppp_esms.htm)
* [Statistics4beginners on GDP](https://ec.europa.eu/eurostat/statistics-explained/index.php?title=Beginners:GDP)

Източник: Евростат, 17.12.2024 година.